माझ्याविरुद्ध प्रसिद्ध झालेली बातमी खोटी असल्याचा दावा करत त्यांनी म्हटलं आहे की "माझे व्यवसाय पूर्णतः कायदेशीर आहेत." त्यांच्या कंपन्यांच्या चढता आलेख आणि वडील अमित शहा यांचा चढता राजकीय आलेख यांच्यात संबंध असू शकतो, असा दावा 'द वायर'ने केला आहे.  

"माझ्या कंपनीला मिळालेलं कर्ज शुद्ध आर्थिक निकषांवर आणि कायद्याला धरून आहे," असंही ते म्हणाले. या कर्ज मिळण्याच्या प्रक्रियेवर 'द वायर'मधल्या बातमीने प्रश्नचिन्ह उपस्थित केलं आहे. मी कर्ज पूर्णतः फेडलं आहे, असा दावा जय यांनी केला आहे. 

भारतीय जनता पक्षानेही संध्याकाळी या वृत्ताचं खंडन केलं. रेल्वे मंत्री पीयूष गोयल यांनी पत्रकार परिषदेत हे वृत्त असत्य असून बदनामीच्या उद्देशानं लिहिलं गेल्याचा दावा केला. जय शहा यांची कंपनी वैध मार्गानेच व्यवसाय करते आणि त्यांच्या उत्पन्नाचे सगळे स्रोत उघड असल्याचंही त्यांनी सांगितलं.

''विकास' जयसोबत खेळतोय'

अमित शहा यांचा मुलगा जय शहा यांच्या मालकीच्या कंपनीचं उत्पन्न 2015-16 या एका वर्षात कैक पटींनी वाढलं असल्याची बातमी 'द वायर' या वेबसाईटनी दिली आणि सोशल मीडियावरही यासंबंधी चर्चेला ऊत आला.

सोशल मीडिया... आणखी 4000 वर्णांसाठी लेख सुरू ठेवा:
वर #AmitShahKiLoot हा हॅशटॅग दिवसभर ट्रेंड होत आहे. यावर अनेकांनी उलट-सुलट प्रतिक्रिया व्यक्त केल्या आहेत.

#LiesAgainstShah हा हॅशटॅग अमित शहा समर्थक वापरत होते. समर्थक आणि विरोधकांसोबतच सामान्य नागरिकांनीही या ट्विटर आणि सोशल युद्धात भाग घेतला.

राजकीय, सामाजिक क्षेत्रांतील अनेक जण याबाबत सोशल मीडियावरून व्यक्त झाले. सामान्य व्यक्तींनीही हा हॅशटॅग वापरून यावर विविध प्रतिक्रिया नोंदवल्या.

फझलूर रहमान यांनी ट्वीट करुन म्हटलं आहे की, "विकास अमित शहाच्या घरात सापडला असून तो सध्या अमित शहांचा मुलगा जयसोबत खेळत आहे."

काही दिवसांपूर्वी सोशल मीडियावर #विकास पगला गया है हा ट्रेंड होता. त्यात मोदी सरकारला अपेक्षित असलेला विकास नेमका गेला कुठे? असा प्रश्न लोकांनी विचारला होता.  

 आता अमित शहांच्या मुलाची बातमी आणि विकास गेला कुठे या दोन गोष्टींवर कोट्या करून लोक ट्विटरवर पोस्ट करताना दिसले. यातल्या बहुतेक प्रतिक्रिया अमित शहा आणि त्यांच्या मुलाचा निषेध करणाऱ्या होत्या. 

तरी काही पोस्ट मात्र अमित शहा, जय शहा यांची बाजू घेऊन ही बातमी खोटी आहे, असं सांगणाऱ्याही आहेत.

"अमित शहांच्या मुलासंबंधी आलेली बातमी ही फेक न्यूज असून तिचा फुगा गुजरात निवडणुकीनंतर नक्कीच फुटेल," असं प्रांजल पांडे यांनी ट्वीटद्वारे म्हटलं आहे. 

याच विषयाला धरुन ट्विवरवर अमित शाह की लूट हे अकाऊंट बनवण्यात आलं आहे.

त्याद्वारे करण्यात आलेल्या ट्वीटमध्ये अमित शहा मोदींना संपत्ती वाढण्यामागे 'टेक्निकल एरर' (तांत्रिक अडचणी) कारणीभूत असल्याचं सांगत आहेत. यासंदर्भात व्यंगचित्र, फोटो वापरूनही लोकांनी ट्वीट केलं आहे.

अमित शहांनी काही दिवसांपूर्वीच आर्थिक मंदी नसल्याचं सांगताना जीडीपी कमी होण्यामागे 'टेक्निकल एरर' कारणीभूत असल्याचं म्हटलं होतं. त्याचा याला संदर्भ आहे.

कम्युनिस्ट पार्टी ऑफ इंडियाचे नेते सीताराम येचुरी यांनी यावर प्रतिक्रिया नोंदवली आहे.

त्यांनी म्हटलं आहे की, "अमित शहांनी आमच्या पक्ष कार्यालयावर काढलेला कथित मोर्चा हा त्यांचं कुटुंब करत असलेली लूट, शेतकऱ्यांचे गंभीर प्रश्न आणि संकटात सापडलेले उद्योग यांवरचं लक्ष विचलित करण्यासाठी होता." 

मंदावलेला विकास दर, अर्थमंत्री अरुण जेटली यांचा कारभार यावरही यानिमित्ताने लोक व्यक्त झाले.

अभिषेक पेटेकर यांनी याबाबत सरकारला एक दिल्ला असून त्यात ते म्हणतात, "जेटलींऐवजी जय अमित शहा यांना अर्थमंत्री...